Plochingen
Blocheng oder Blochenga (dt. Plochingen) isch a Schdadd em Landgraes Essleng en Bada-Wirttabärg.

Geografi 
Blocheng leit ogfär 20 Kilometer sideschdlich vo Stuagort am Zsẽmafluss vom Näggor omd vo dor Fils. Nåchborgmaendena send Essleng em Nordwäschda, Balmerschweiler em Nordoschda, Reichabach em Oschda, Haochdorf em Sidoschda, Wärnao em Sida, Deizisao em Sidwäschda ond Albach em Wäschda (älle Landgraes Essleng). Vom Ordsdåel Schdombahof aus håd-mor a wondorscheena Aussichd uff d Schwäbischa Alb. 

D Gmarkong setzt sich zsẽma aus 8,1 % Landwirtschaftsfleche, 19,6 % Wald, 15,9 % Sidlongsfleche ond 1,5 % sonschdichor Fleche.

Blocheng isch außorordendlich vorkehrsginschdich gläaga: S leid zom oena an de Bãlinia Schduagord-Ulm ond Schdugord-Dibeng, ond håd mid dor S1 on S-Bã-Ãschluss nåch Schduagord. Zom andora leids an dor vierschburicha B10 nåch Schduagord ond an dor äbafalls vierschburicha B313, dui må a diräggda Vorbendong zor Audobã A8 Schduagord-Ulm härschdelld. Außordem isch dor Näggor bis Blocheng fir d Schifffahrd ausbaud.

Gmaendeglidorong 
Zo Blocheng ghaerd d Schdadd Blocheng, onda em Daal gläaga, ond dor Ortsdåol Schdombahof (Stumpenhof), der må nåch-m Zwåeda Wäldgriag oborhalb vo Blocheng am Schurwaldhang baud wårda isch.

Gschiichd 
Blocheng isch zom aerschda Mål gnennt wårda em Jår 1146 als Blochingen.

Vorwaldong 
Blocheng håd sich mid de Gmaendena Albach ond Deizisao zom Gmaendevorwaldongsvorband Blocheng mid Sitz en Blocheng zsẽmagschlossa.

Birgormåeschdor isch dor Frank Buß.

Wahla 
Ergäbnis vo de Landdagswahla seid 2006: 

1 2006: WASG, seid 2011: Die Linke

Dialäggd 
Dor Dialäggd vo Blocheng ghaerd zom Middlschwäbischa.

Weblink 

 www.plochingen.de

Fuaßnoda 

Ort (Landkroes Esslenga)